ด้วยความที่อยากลองเมนูแปลกๆใหม่ๆของเรากับลูก คุณพ่อก็เลยขัดไม่ได้ (ใจเค้าอยากไปชาบูมากกว่า)
มี 2 ร้านอยู่ติดกัน มีรีวิววงในทั้ง 2 ร้านซะด้วย เอ๊า...งั้นเลือกจากอันดับในวงในละกัน
เริ่มจาก "หม้อไฟมันกุ้งน้ำข้น" ดูจากรีวิวก่อนหน้า...มันกุ้งงี้เยิ้มเชียว
รอพักใหญ่ๆในการเตรียมเมนูนี้ จนเราคิดว่า...ไม่สนใจลูกค้าแล้วน่ะ (มีแค่ 2 โต๊ะเอง)
แต่พอยกมาเสิร์ฟ ก็ต้องให้อภัยที่ปล่อยให้รอ ดูอลังมาก
เสิร์ฟพร้อมเครื่องเคียงคือชีส (มอสซาเรลร่าชีสทำให้ยืด+เชดด้าชีสคงเพิ่มรสชาติ) กับไข่นกกระทาซัก 7-8 ใบได้มั๊ง
ชีสน้อยไปหน่อย เทลงช่องเล็กสุดก็ยังไม่เต็มช่องเลย
หม้อไฟ...อารมณ์เดียวกับกินมาม่าต้มที่บ้านเลย...วุ๊ยๆๆ มีกะหล่ำปลีอยู่ใต้ล่างด้วย...เหมือนเด๊ะเลย
ดีที่ให้เนื้อปูเป็นก้อนมาเยอะ กุ้งใหญ่อีก 3 ตัว เลยทำให้ไม่ (อยาก) คิดมากกับราคาที่สูงลิ่วที่สุดในร้าน (499.-)
รายการต่อไปสั่งชุดหมูล้วนปิ้งย่าง (359.-) ดูแล้วต่อให้หมดอีกขุดก็ไม่น่าจะอิ่ม เลยต้องเสริมทัพพร้อมข้าวญี่ปุ่นอีก 2 ถ้วย (ถ้วยละ 20.-)
ชุดหมูล้วนกินได้จริงก็ประมาณ 2/3 เอง เพราะหมู 3 ชั้นที่สไลด์มาก็ไม่มีใครกล้ากิน
เครื่องเคียงรอบนี้นอกจากจะเป็นชีสกับไข่นกกระทา ยังจะเพิ่มข้าวโพด และซุปเต้าหู้มาให้คนละถ้วย แก้คอแห้ง ปิ้งย่างติดคอน่ะ
น้ำจิ้มปิ้งย่างตามป้ายแจ้งว่ามีระดับความเผ็ด 2 ระดับ ประถมกับมหาลัยมั๊ง
บ้านเรากินไม่เผ็ดเลยเลือกระดับต่ำสุด แต่รสชาติไม่ถูกปากเลยน่ะ เลยเอามากินกับน้ำจิ้มซีฟู้ดที่ยกมาครั้งแรกเวิร์กกว่า
ทั้งหมดเบ็ดเสร็จน่าจะเกือบพัน เราดูไม่ทันเห็นแต่ยอดที่ลด 10% เหลือ 912.-
สรุปไม่รู้ว่าอิ่มอาหารหรือจุกเป็ปซี่ 1.45 ลิตร 2 ขวด (ขวดละ 40.-) คนอื่นอาจจะอิ่มแต่บ้านเรากินดุทุกคนน่ะ
ก็ได้รู้จักแล้ว ได้ชิมแล้ว หมูกับชีส (อาหารนะไม่ใช่ร้าน)... ก็ไม่ได้ติดใจ ไม่ได้ถูกปาก... 
ครั้งหน้าจะไม่นอกใจชาบูแล้วล่ะ คุณพ่อ (ของลูก) บ่นอุบเลย...อิอิ


